MEGA วิ่งต่อ 2% โบรกแนะ “ซื้อ” เป้า 65 บ. ลุ้นกำไรโตรับ “จีน” ซื้อยากลับประเทศ
ราคาหุ้น MEGA บวกต่อ 2% โบรกแนะนำ “ซื้อ” ราคาเป้าหมาย 65 บ. ชี้ราคา “outperform” ลุ้นกำไรโตรับนักท่องเที่ยวจีนซื้อยากลับประเทศ หลังเริ่มเปิดประเทศตั้งแต่ 8 ม.ค.66
ราคาหุ้น MEGA บวกต่อ 2% โบรกแนะนำ “ซื้อ” ราคาเป้าหมาย 65 บ. ชี้ราคา “outperform” ลุ้นกำไรโตรับนักท่องเที่ยวจีนซื้อยากลับประเทศ หลังเริ่มเปิดประเทศตั้งแต่ 8 ม.ค.66
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10:34 น. อยู่ที่ระดับ 50.50 บาท บวก 1 บาท หรือ 2.02% สูงสุดที่ระดับ 50.75 บาท ต่ำสุดที่ระดับ 49.50 บาท ด้วยมูลค่าการซื้อขาย 60.76 ล้านบาท

ด้าน บล.ดาโอ เปิดเผยในบทวิเคราะห์ ว่า ราคาหุ้น MEGA ในปัจจุบันค่อนข้างน่าสนใจ หลังราคาหุ้น outperform SET กว่า 6% ใน 1 เดือนที่ผ่านมา โดยเทรดอยู่ PER ที่ 15.8 เท่า ต่ำกว่า peer กลุ่ม Commerce (ปี 66 PER 37.4 เท่า) และ Blackmores (ปี 66 PER 34.4 เท่า) อีกทั้งยังมี Upside ต่อกำไรสุทธิ จากนักท่องเที่ยวจีนซื้อยากลับประเทศ คงคำแนะนำ “ซื้อ” และราคาเป้าหมายที่ 65.00 บาท อิง PER 21.0 เท่า
โดย MEGA จะได้ประโยชน์จากนักท่องเที่ยวจีนซื้อยาและวิตามินกลับประเทศ หลังจากจีนเริ่มเปิดประเทศตั้งแต่ 8 ม.ค.66 โดย Chinese expat และคนจีนที่ไป business trip ในต่างประเทศมีการซื้อยาเป็นล็อตใหญ่ๆ กลับจีน จากความกังวลว่ายาในจีนจะขาดตลาด โดยผลิตภัณฑ์เกี่ยวกับโควิดที่คาดว่าจะขายดี
ได้แก่ Gofen 400 (ibuprofen), ViruNo 30 (สารสกัดฟ้าทะลายโจร), Eugica Coff (ลูกอมสมุนไพรแก้เจ็บคอ), Muclear (ยาละลายเสมหะ) และวิตามินกลุ่มเสริมภูมิคุ้มกัน อาทิ Nat C, Nat D, Nat B
ทั้งนี้ ฝ่ายวิจัยได้ทำ sensitivity analysis หากนักท่องเที่ยวจีนซื้อยาและวิตามินกลับประเทศคนละ 5,800 บาท จำนวน 50,000 (อิง 2.5% ของนักท่องเที่ยวจีนในปี 66) จะเป็น upside ต่อ net profit ของ MEGA ที่ 3%
อย่างไรก็ตาม utilization rate ของ MEGA ในไทยปัจจุบันอยู่ที่ 60-65% ทำให้มีกำลังการผลิตเหลือเพียงพอหากนักท่องเที่ยวจีนเข้ามาซื้อยาล็อตใหญ่ๆ คงประมาณการกำไรสุทธิปี 65 ที่ 2,424 ล้านบาท (เพิ่มขึ้น 25% จากปีก่อน) และปี 66 ที่ 2,729 ล้านบาท (เพิ่มขึ้น 13% จากปีก่อน) ซึ่งยังไม่ได้รวมรายได้จากนักท่องเที่ยวจีนในประมาณการปี 66